CELEX: 62011CN0008
Language: da
Date: 2011-01-06 00:00:00
Title: Sag C-8/11: Anmodning om præjudiciel afgørelse indgivet af Oberlandesgericht Oldenburg (Tyskland) den 6. januar 2011 — Johann Bilker m.fl. mod EWE AG

9.4.2011   
            
            
               DA
            
            
               Den Europæiske Unions Tidende
            
            
               C 113/2
            
         Anmodning om præjudiciel afgørelse indgivet af Oberlandesgericht Oldenburg (Tyskland) den 6. januar 2011 — Johann Bilker m.fl. mod EWE AG
   (Sag C-8/11)
   2011/C 113/03
   Processprog: tysk
   
      Den forelæggende ret
   
   Oberlandesgericht Oldenburg
   
      Parter i hovedsagen
   
   
      Sagsøger: Johann Bilker m.fl.
   
      Sagsøgt: EWE AG
   
      Præjudicielle spørgsmål
   
   
               1)
            
            
               Skal artikel 1, stk. 2, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler (1) fortolkes således, at retsforskrifter heller ikke er underlagt direktivets bestemmelser i en situation, hvor en erhvervsdrivende i sine kontraktvilkår henviser til retsforskrifter, der er udstedt med henblik på en anden forbrugergruppe eller en anden kontrakttype? Såfremt direktivet ikke finder anvendelse, gælder det så også for det i artikel 5 fastsatte påbud om klarhed og forståelighed?
            
         
               2)
            
            
               Skal artikel 5, stk. 1, i Rådets direktiv 93/13/EØF af 5. april 1993 om urimelige kontraktvilkår i forbrugeraftaler og artikel 3, stk. 3, fjerde punktum, i Europa-Parlamentets og Rådets direktiv 2003/55/EF af 26. juni 2003 om fælles regler for det indre marked for naturgas (2) fortolkes således, at et vilkår ikke er udarbejdet på en »klar og forståelig måde«, henholdsvis at der ikke er sikret »et højt forbrugerbeskyttelsesniveau, især for så vidt angår gennemsigtighed i almindelige kontraktbetingelser og -vilkår« i en situation, hvor en erhvervsdrivende begrunder en ensidig ret til at foretage prisændringer med, at der i dennes almindelige kontraktvilkår findes en standardhenvisning til en bekendtgørelse, der er udstedt med henblik på en anden forbrugergruppe, eller en anden kontrakttype, og den pågældende bestemmelse om retten til at foretage prisændringer ikke opfylder kravet om gennemsigtighed?
            
         
      (1)  EFT L 95, s. 29.
   
      (2)  Europa-Parlamentets og Rådets direktiv 2003/55/EF af 26.6.2003 om fælles regler for det indre marked for naturgas og om ophævelse af direktiv 98/30/EF (EUTL 176, s. 57).